Folketing
2008-02-05

Nu tror jeg måske ikke, at hr. Per Clausens ligefrem skulle vælge denne dag som den dag, hvor vi er kommet et skridt tættere på, at regeringens dage er talte. Men det er så en anden side af sagen. Jeg tror nærmere, at vi skal gå tilbage til emnet it, og jeg synes ikke helt, jeg kunne høre, om Enhedslistens it-ordfører ville erkende, at to uvildige organisationer, Eurostat og World Economic Forum, decideret er gået ud og har sagt, at Danmark er i front på det her område, og anerkender, at vi har gjort noget. Men vi gør også noget derudover. Vil Enhedslisten ikke erkende det? Eller er det også bare et eller andet partisk, som vi har betalt for, eller hvad?